Diari Oficial de la Generalitat Valenciana


Sumari del DOGV 166, del 01-06-1984 (1984/802974)

ACORD del Consell de la Generalitat Valenciana, de 21 de març de 1984, pel qual es deixa sense efecte l'acord de 21 d'octubre de 1983, relatiu al Projecte d'Adaptació del Pla General d'Ordenació Urbana d'Alacant.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   166

Data del DOGV
:   01-06-1984

Secció del DOGV
:   ALTRES DISPOSICIONS

Número del document
:   1984/802974


Data del document
:   21-03-1984

Organisme emissor
:   Presidència de la Generalitat

Tipus de document
:   Acord

Anàlisi jurídica

Acord del Consell de la Generalitat Valenciana, de 21 de març de 1984, pel el qual es deixa sense efecte l'acord de 21 d'octubre de 1983, relatiu al projecte d'Adaptació del Pla General d'Ordenació Urbana d'Alacant.  
El Consell de la Generalitat Valenciana, en sessió celebrada el dia 21 de març de 1984, adoptà, entre altres, l'acord el contingut literal del qual és el següent:   
"Vist l'escrit presentat per l'Ajuntament d'Alacant en relació a l'acord adoptat pel Consell de la Generalitat Valenciana en sessió de 27 d'octubre de 1983, sobre el Projecte d'Adaptació del Pla General d'Ordenació Urbana d'Alacant a la Llei del Sòl.   
Vist que el Consell de la Generalitat Valenciana, mitjançant acord de 14 de febrer de 1983, aprovà definitivament el projecte d'adaptació del Pla General d'Ordenació Urbana d'Alacant, pel que fa a la classificació de Sòl Urbà i supressió de parcel·les mínimes en sòl no urbanitzable.   
Vist que contra l'acord esmentat s'interposaren, per part de diversos particulars, recursos de reposició, com a conseqüència dels quals s'adoptà pel Consell nou acord, de data 27 d'octubre de 1983, que revocava el precedent de 14 de febrer i suspenia l'aprovació definitiva de l'esmentat Projecte d'Adaptació del Pla General d'Alacant.   
Vist que el 17 de gener de 1984 l'Ajuntament d'Alacant presentà escrit -classificat de recurs de reposició que impugnava l'acord del Consell de 27 d'octubre de 1983, amb al·legació -entre altres arguments- d'haver-se omés el preceptiu tràmit d'audiència a la Corporació Municipal, inexcusable segons l'article 117.3 de la Llei de Procediment Administratiu.   
Atés que abans d'entrar en els altres fonaments i aspectes de l'escrit plantejat per l'Ajuntament d'Alacant, cal analitzar en primer terme la qüestió suscitada sobre el tràmit d'audiència omés, ja que les normes de procediment "constitueixen una garantia dels drets i interessos dels administrats i l'examen de les quals té preferència obligada, fins i tot d'ofici, atesa la naturalesa d'ordre públic de què estan investides les normes processals, a fi d'establir els pronunciaments que dimanen de l'existència i abast dels vicis que afecten la validesa o nul·litat del procediment administratiu en què haguessen estat dictats l'acte o actes recorreguts..." (Sentència 14 d'octubre de 1974).   
Atés que l'article 117.3 de la LPA (redactat segons la Llei 4/63 de 2 de desembre), va consagrar una orientació jurisprudencial prèvia, inclosa entre altres en sentències d?11 de febrer de 1959, 15 de juny i 25 de novembre de 1960 i 7 de novembre de 1962. Segons aquest precepte, el tràmit d'audiència és preceptiu i inexcusable quan hi ha tercers interessats altres que el recurrent, condició d'interessat que hom no pot negar a l'Ajuntament d'Alacant, corporació que ha formulat, tramitat i prestat aprovació provisional al projecte debatut.   
Atés que la Jurisprudència del Tribunal Suprem, de forma reiterada i unívoca, ha considerat essencial aquest tràmit d'audiència, i conseqüentment ha declarat que l'omissió d'aquest determina la nul·litat d'allò actuat, atés que "l'incompliment d'aqueix tràmit essencial d'audiència ha de determinar, segons l'article 48 de la pròpia Llei Rituària de l'Administració, i la doctrina reiterada d'aquesta Sala -SS 6 de novembre 67, 5 abril, 10 juny, 2 octubre i 9 novembre 68- l'anul·lació de l'acte pressumpte... desestimatori del recurs de reposició... i la de totes les actuacions practicades amb posterioritat a la presentació, i en aquest moment hauran de retrotraure's totes les actuacions..." (Sentència de 21 de juny de 1975).   
Vists els articles 117.3, i 91.1 de la Llei de Procediment Administratiu, així com els altres preceptes d'escaient i legal aplicació, el Consell de la Generalitat Valenciana, en reunió celebrada el dia 5 de març de 1984, acorda anul·lar i deixar sense efecte l'acord precedent de data 27 d'octubre de 1983, pel qual fou suspesa l'aprovació definitiva del projecte d'adaptació del Pla General d'Ordenació d'Alacant i retrotraure les actuacions al moment de presentació dels recursos de reposició formulats contra l'acord de 14 de febrer de 1983 d'aprovació definitiva del projecte esmentat; immediatament s'ha de procedir a l'obertura del tràmit d'audiència de la Corporació Municipal esmentada, segons que disposa l'article 117.3 de la Llei de Procediment Administratiu".   
Cosa que fem pública perquè en prengueu coneixement i en compliment del que estableix la Llei del Sòl vigent.   
València, a 21 de març de 1984.   
El President de la Generalitat,  
JOAN LERMA I BLASCO